**PRIENŲ RAJONO SAVIVALDYBĖS TARYBA**

**Projektas**

**SPRENDIMAS**

**DĖL pRIENŲ rajono savivaldybės kelių (gatvių) rekonstrUKCIJOS AR remontO TREJŲ METŲ PrioritetiniO objektų sąrašO PATVIRTINIMO**

2021 m. vasario d. Nr. T1-

Prienai

Vadovaudamasi Lietuvos Respublikos vietos savivaldos įstatymo 6 straipsnio 32 punktu, Kelių priežiūros ir plėtros programos lėšų, skirtų savivaldybei vietinės reikšmės keliams ir gatvėms tiesti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašo, patvirtinto Prienų rajono savivaldybės tarybos 2019 m. birželio 27 d. sprendimu Nr. T3-189 „Dėl Kelių priežiūros ir plėtros programos lėšų, skirtų savivaldybei vietinės reikšmės keliams ir gatvėms tiesti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašo patvirtinimo“, 8 punktu, Prienų rajono savivaldybės taryba nusprendžia:

1. Patvirtinti Prienų rajono savivaldybės kelių (gatvių) rekonstrukcijos ar remonto trejų metų prioritetinį objektų sąrašą (pridedama).

2. Įpareigoti Prienų rajono savivaldybės administracijos Statybos ir ekonominės plėtros skyrių ir Prienų rajono savivaldybės administracijos seniūnijas laikytis sąraše numatytos projektų įgyvendinimo eilės vykdant viešuosius pirkimus, organizuojant darbus ir paslaugas, mokant už atliktus darbus ir paslaugas.

3. Numatyti, kad Prienų rajono savivaldybės kelių (gatvių) rekonstrukcijos ar remonto trejų metų prioritetinis objektų sąrašas gali būti koreguojamas Prienų rajono savivaldybės tarybos sprendimu.

4. Pripažinti netekusiu galios Prienų rajono savivaldybės tarybos 2020 m. vasario 27 d. sprendimą Nr. T3-43 „Dėl Prienų rajono savivaldybės kelių (gatvių) rekonstrukcijos ar remonto trejų metų prioritetinio objektų sąrašo patvirtinimo“.

Šis sprendimas per vieną mėnesį nuo jo paskelbimo ar įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras